
Проект! 

Изменение и допълнение на Наредбата за определяне и администриране местните такси и цени на услуги на територията на Община Ардино, приета с Решение № 441 на Общински съвет-Ардино от 17.10.2018 г.

Вносител: Кмет на Община Ардино 
Съгласно чл. 26, ал. 4 от Закона за нормативните актове, в законоустановения срок от 30 дни, община Ардино чрез настоящото публикуване за обществена консултация предоставя възможност на заинтересованите лица да направят своите предложения и становища по проекта за изменение и допълнение на Наредбата на е-mаil адрес: ardino@abv.bg или в деловодството на община Ардино, на адрес: гр. Ардино, ул. „Бели брези” № 31. 
Измененията и допълненията в Наредбата за определянето и администрирането на местните такси и цени на услуги на територията на община Ардино, са в резултат на извършен преглед и анализ на действащата Наредба. 
Мотиви 
за необходимостта от приемането на изменения в Наредбата:.

I. Причини, които налагат приемането на Наредба за изменение на Наредба за определянето и администрирането на местните такси и цени на услуги на територията на община Ардино:
Основната причина, поради която се налага изменение в действащата Наредба е промяна в Закона за предучилищното и училищното образование, който предвижда въвеждане на задължителна предучилищна подготовка на 4-годишните деца. В тази връзка Общински съвет – Ардино с решение № 146 от 09.10.2020 г. Въвежда задължителна предучилищна подготовка на 4 – годишните деца от 01.11.2020 г. На територията на община Ардино.
При изработването на проекта за изменение на Наредбата за определянето и администрираните на местните такси и цени на услуги на територията на община Ардино са спазени принципите на необходимост, обоснованост, предвидимост, откритост, съгласуваност, субсидиарност, пропорционалност и стабилност. 

Принцип на необходимост – необходимо е приемането на изменение в Наредбата за определянето и администрираните на местните такси и цени на услуги на територията на община Ардино с оглед спазване на Закона за предучилищното и училищното образование. 
Принципът на обоснованост – обосновано е приемането на изменение в Наредбата за определянето и администрираните на местните такси и цени на услуги на територията на община Ардино, тъй като актуализирането на съществуващата ще допринесе за облекчаване на предоставяните на гражданите на общината услуги. 
Принципите на предвидимост и откритост са спазени – проектът с мотивите и предварителната оценка на въздействието на проекта за изменение на Наредбата за определянето и администрираните на местните такси и цени на услуги на територията на община Ардино ще бъдат публикувани на официалния сайт на община Ардино за становища и предложения от заинтересованите групи. 
Принципът на съгласуваност – предвижда се публично обсъждане от заинтересованите групи на проекта за изменение на Наредба за определянето и администрираните на местните такси и цени на услуги на територията на община Ардино, като ще бъдат взети предвид направени в хода на обсъждането предложения. 
Принципът на субсидиарност, пропорционалност и стабилност - проектът за изменение на Наредба за определяне и администриране на местните такси и цени на услуги на територията на община Ардино изменя Наредба за определяне и администриране на местните такси и цени на услуги на територията на община Ардино. 
При изработване на проекта за изменение на Наредбата за определяне и администриране на местните такси и цени на услуги на територията на община Ардино е  спазен чл.18 а от ЗНА, както и разпоредбите на глави II и III от ЗНА.
Извършена е предварителна оценка на въздействието на проекта. 

II. Цели, които се поставят:
Целта на приемане на настоящите промени в Наредбата е синхронизиране с националното законодателство. Очаква се промените да нямат пряко икономическо и финансово отражение върху приходната част на бюджета на община Ардино.
III. Очаквани резултати:

Актуализацията на Наредбата за определяне и администриране местните такси и цени на услуги на територията на Община Ардино няма да допринесе до съществени промени в приходите на общината.
IV. Финансови и други средства, необходими за прилагането на измененията и допълненията:
Изменението и допълнението на Наредбата за определяне и администриране на местните такси и цени на услуги на територията на  община Ардино няма да е свързано с изразходване на финансови и други средства от бюджета на Община Ардино. 
V. Анализ за съответствието с правото на Европейския съюз
Предлаганите промени в Наредбата за определяне и администриране на местните такси и цени на услуги на територията на община Ардино са в съответствие с нормативните актове от по-висока степен, както и с тези на европейското законодателство. 

Проектът за изменение и допълнение на Наредбата за определяне и администриране на местните такси и цени на услуги на територията на  община Ардино е публикуван на официалната страница на община Ардино на 15.10.2020  г. 

С публикуването на проекта е приложена и предварителната оценка на въздействие на проекта за изменение и допълнение в Наредбата за определяне и администриране на местни такси и цени на услуги на територията на община Ардино.

проекто - Р Е Ш Е Н И Я:


Общински съвет – град Ардино на основание чл. 21, ал.1, т.7 от  Закона за местното самоуправление и местната администрация приема следните изменения в Наредбата за определяне и администриране на местните такси и цени на услуги на територията на  община Ардино:

1. В чл.43, ал.2 израза „две“ се заменя с израза „три“.









Приложение 

Предварителна оценка на въздействието на проект за изменение и допълнение на Наредба за определянето и администрирането на местните такси и цени на услуги на територията на община Ардино
	Елементи на оценката
	Аргументация

	Основания за

иницииране

на промени


	Основните причини, налагащи приемането на промени в Наредба за определянето и администрирането на местните такси и цени на услуги на територията на община Ардино, е да се синхронизира с по-висок по степен нормативен акт.

	Заинтересовани

групи


	Заинтересованите и засегнатите групи от приемането на инициираните промени в Наредба за определянето и администрирането на местните такси и цени на услуги на територията на община Ардино са родителите на 4 –годишните деща, като се очаква положителен резултат от въвеждането на промените. 

	Анализ на разходи и

ползи


	За прилагане на промените не са необходими финансови и други средства. Няма да има допълнителни разходи, освен в качеството му на администрация, изработваща нормативни актове. Община Ардино няма да реализира ползи, тъй като е задължен субект по Закона за предучилищното и училищното образование и приемането на наредбата само би улеснило изпълнението на нейните задължения. 

Не са идентифицирани конкретни рискове при реализирането на промените. Идентифицирани са единствено административни разходи по изготвяне и приемане на акта, което е част от предвиденото в длъжностните характеристики на ангажираните служители и от правомощията на органите. 

	Административна тежест и структурни

промени
	1) Няма предвиждани и необходими административни промени, като закриване, сливане или създаване на нови административни структури. 
2) Не се въвеждат или се изменят регулаторни режими и такси, които да доведат до промяна на регулаторната среда.

	Въздействие върху нормативната

уредба
	Няма необходимост от непосредствени промени в други нормативни актове в резултат от приемането на инициираните промени в Наредба за определянето и администрирането на местните такси и цени на услуги на територията на община Ардино 


Вносител: 

инж. Изет Шабан
Кмет на община Ардино
___________________________________________________________________

Република България, област Кърджали  

гр. Ардино, ул.”Бели брези” № 31

тел. +3651 4238;   факс +3651 4568

e-mail:   ardino@abv.bg
